ევკლიდე

ევკლიდე ალექსანდრიალი (ბერძენ.: Εὐκλείδης) (დოხ. ჯვ. წ. 325—265) — ელინიზმიშ ეპოქაშ მათემატიკოსი ალექსანდრიაშე, ეგვიპტე; ცხოვრენდჷ პტოლემეოს I-შ მაფობაშ ბორჯის (ჯვ. წ. 323—283). შხირას მიარზებუ, მუჭოთ „გეომეტრიაშ მუმა“. თიშ არძაშე თარი ნახანდი რე „დაჭყაფუეფი“, ნამუთ ართ-ართ არძაშე წჷმოძინელ ოხეონჯღვერუეთ იკოროცხუ მათემატიკაშ ისტორიას. თე თხობელუას თიქ აკოშაყარუ ჯვეშ ბერძენულ მათემატიკაშ გოვითარაფაშ ორდოშიან პერიოდის მეღებულჷ შედეგეფი დო დიჭყჷ მათემატიკაშ უკულიანი გოვითარაფა. თე ნახანდი იკათუანს პლანიმეტრიაშ, სტერეომეტრიაშ დო რიცხუეფიშ თეორიაშ მიარე ოკითხის. თის გეომეტრიული ფიგურეფიშ მუშობურობეფი გოთანჯილი რე ხუთი აქსიომათ, ნამუქჷთ გაჭყჷ მათემატიკაშ აქსიომატიზაცია.

ევკლიდეშ დორხველობას რე ნახანდეფი პერსპექტივეფშე, კონუსურ კვათუეფშე, სფერულ გეომეტრიაშე დო შილებუამ მაჟირა რანწკიშ ჟინპიჯეფშე. თიში დაბადებაშ წანაშ ვარდა აბანიშ ვარდა ღურაშ პიჯოფონეფიშ გოთანჯუაქ ვემიხუჯუ.

 ლიტერატურა 

კატეგორია:ჯვეში ბერძენი მათემატიკოსეფი